Mürripuu
Mürripuu (Commiphora Jacq.) on mürripuuliste sugukonda kuuluv õistaimede perekond. Perekonda kuulub umbes 185 liiki Aafrikas ja Aasias kasvavaid puid ja põõsaid. Paljudel mürripuudel on astlad. Mõne liigi esindajad sisaldavad aromaatseid vaike, mida kasutatakse muu hulgas parfüümide, suitsutusrohu ja ravimite valmistamiseks. Somaalia mürripuult saadakse mürri.